4. pielikums
Atklātam konkursam
VIAA 2024/17 ERAF RSMT 
Būvuzraudzības līguma projekts

Līgums Nr.____________________

Parakstīšanas datums ir pēdējā pievienotā drošā elektroniskā paraksta un tā laika zīmoga datums

Izglītības iestādes nosaukums, tā direktora <vārds> <uzvārds> personā, kurš rīkojas saskaņā ar <dokumenta nosaukums> (turpmāk tekstā - Pasūtītājs), no vienas puses, un 
Izpildītāja nosaukums, tā <amats>, <vārds uzvārds> personā, kurš rīkojas uz <dokumenta> pamata (turpmāk tekstā – Izpildītājs), no otras puses,
abi kopā saukti Puses, bet katrs atsevišķi saukta arī Puse, saskaņā ar atklāta konkursa “Vienkāršotās atjaunošanas un  būvdarbu būvuzraudzība RSMT administratīvā un mācību korpusu (Ūdeļu ielā 22, 22A un 22B, Rīgā) ēkām” (Id. Nr. VIAA 2024/17 ERAF RSMT) (turpmāk – Atklāts konkurss) rezultātiem, bez maldības, viltus un spaidiem noslēdz šādu līgumu (turpmāk - Līgums) Eiropas Reģionālās attīstības fonda darbības programmas „Izaugsme un nodarbinātība” projekta “_______________ ietvaros” (Nr. ______________) ietvaros, par turpmāk minēto:
1. Līguma priekšmets
1.1. Ar šo Pasūtītājs uzdod un apmaksā, bet Izpildītājs ar saviem resursiem apņemas Līgumā noteiktajos termiņos un kārtībā sniegt būvuzraudzības pakalpojumu objektā „_______________” (turpmāk tekstā – Objekts), kurā pamatojoties uz ___.gada __._____ līgumu Nr.________ (turpmāk - Būvdarbu līgums), būvdarbus veic ģenerāluzņēmējs „________” (reģistrācijas Nr.__________) (turpmāk tekstā – Būvuzņēmējs). 
1.2. Būvdarbi tiek realizēti atbilstoši izstrādātajai „_______” (reģistrācijas. Nr.________) Pasūtītāja rīcībā esošajai būvniecības ieceres dokumentācijai un izstrādājamajai būvniecības ieceres dokumentācijai (turpmāk tekstā kopā saukta – būvniecības ieceres dokumentācija), kas ir Līguma neatņemama sastāvdaļa. 
1.3. Būvuzraudzība veicama saskaņā ar Latvijas Republikā spēkā esošajiem normatīvajiem aktiem, kas attiecināmi uz būvuzraudzības veikšanu, Līgumu, Atklāta konkursa nolikuma 5.pielikuma „Nosacījumi būvuzraudzības veikšanai” nosacījumiem un Izpildītāja iesniegtā piedāvājuma nosacījumiem. 
1.4. Izpildītājs uzrauga Objekta būvniecības atbilstību spēkā esošajiem normatīvajiem aktiem, būvniecības normām, būvniecības ieceres dokumentācijai, būvdarbu līgumam un citiem būvniecību vai būvuzraudzību regulējošajiem normatīvajiem aktiem, nodrošināt Pasūtītāja interešu pārstāvību būvniecības procesā. Izpildītājs veic arī citus pienākumus, kādus būvuzraugam uzliek par pienākumu spēkā esošie normatīvie akti vai šis Līgums. 
1.5. Būvuzraudzība turpinās visā Objekta būvniecības laikā un tiek pabeigta pēc būvdarbu pabeigšanas un Objekta pieņemšanas ekspluatācijā.
1.6. Parakstot Līgumu, Izpildītājs apliecina, ka apzinās paredzamās būvuzraudzības apjomu, kā arī, ka tā rīcībā ir visi būvuzraudzības kvalitatīvai izpildei nepieciešamie materiāli tehniskie līdzekļi un speciālisti.
2. Līguma summa un norēķinu kārtība
2.1. Līguma summa, kuru Pasūtītājs samaksā Izpildītājam par šajā Līgumā noteikto būvuzraudzības pakalpojuma sniegšanu, ir EUR _____ (summa vārdiem), PVN 21% EUR _____ (summa vārdiem), kopā EUR _____ (summa vārdiem).
2.2. Līguma summa ietver visu Izpildītājam pienākošos atlīdzību par Līgumā noteikto saistību savlaicīgu, pilnīgu un kvalitatīvu izpildi, kā arī visus izdevumus un izmaksas, kas saistītas ar būvuzraudzības veikšanu, tajā skaitā – apdrošināšanu, transporta izdevumus, apsekošanas izmaksas, darbaspēka izmaksas, dokumentu sagatavošanas un iesniegšanas izmaksas, kā arī jebkādas citas izmaksas, kas nepieciešamas Līgumā paredzēto saistību savlaicīgai, pilnīgai un kvalitatīvai izpildei. Mainoties būvdarbu izpildes laikam, risinājumiem, būvdarbu vienības cenu veidojošo komponenšu (piemēram, materiālu, energoresursu, degvielas u.c.) izmaksu izmaiņām vai pieaugot būvdarbu izmaksām, līguma summa netiek grozīta.
2.3. Līguma summa tiek samaksāta Izpildītājam pa daļām, vienu reizi mēnesī, proporcionāli izpildītajam būvdarbu apjomam, 15 (piecpadsmit) darba dienu laikā no brīža, kad Izpildītājs iesniedzis būvdarbu uzraudzības ikmēneša atskaiti, konstatēto būvniecības defektu fotofiksācijas un to aprakstus, Izpildītāja izrakstītu rēķinu par iepriekšējā kalendārajā mēnesī sniegtajiem Objekta būvuzraudzības pakalpojumiem, kā arī Izpildītāja parakstītu nodošanas-pieņemšanas aktu par attiecīgo mēnesi. Termiņu sāk skaitīt no pēdējā iesniegtā un akceptētā atbilstošā dokumenta iesniegšanas dienas. Minētā ikmēneša būvuzraudzības darbu maksa tiek noteikta proporcionāli attiecīgajā mēnesī veiktajam būvdarbu apjomam attiecībā pret būvuzraudzības darbu izmaksu kopējo summu 90% (deviņdesmit procenti) apmērā naudas izteiksmē. Darbu apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto būvdarbu apjoma attiecībā pret kopējo būvdarbu apjomu (100%) (viens simts procenti) naudas izteiksmē. Atlikušo maksājumu par būvuzraudzību 10% (desmit procenti) apmērā, Pasūtītājs izmaksā Izpildītājam pēc Objekta pieņemšanas ekspluatācijā un Pasūtītāja un būvuzņēmēja būvdarbu līgumā noteiktā būvdarbu pieņemšanas un nodošanas akta abpusējas parakstīšanas. 
2.4. Pasūtītājs 10 (desmit) darba dienu laikā izskata Izpildītāja iesniegto dokumentāciju un paraksta to vai, ja Pasūtītājs nav apmierināts ar iesniegtās dokumentācijas kvalitāti, sagatavo rakstisku atteikumu par dokumentācijas kvalitāti, norādot neatbilstības un iesniedzot to Izpildītājam.
2.5. Ja Pasūtītājs 10 (desmit) darba dienu laikā no dokumentācijas saņemšanas brīža nav iesniedzis Izpildītājam attiecīgu rakstisku atteikumu par dokumentācijas kvalitāti, tiek uzskatīts, ka Pasūtītājs ir apstiprinājis Izpildītāja iesniegto dokumentāciju.
2.6. Ikmēneša samaksa par Objekta būvuzraudzības pakalpojumu sniegšanu tiek veikta pēc visu attiecīgajā kalendārajā mēnesī paredzēto pienākumu izpildes.
2.7. Par samaksas brīdi uzskatāms bankas atzīmes datums Pasūtītāja maksājuma uzdevumā.
2.8. Pēdējo maksājumu Pasūtītājs maksā Izpildītājam 15 (piecpadsmit) darba dienu laikā pēc Objekta nodošanas ekspluatācijā akta parakstīšanas ar Līguma noteikumiem un atbilstoša rēķina saņemšanas no Izpildītāja. Pēdējā maksājuma summa nedrīkst būt mazāka par 10 % (desmit procentiem) no Līguma 2.1.punktā minētās Līguma summas. Reizē ar pēdējā maksājuma rēķinu Izpildītājam ir jāiesniedz apliecinājums, ka 36 (trīsdesmit sešu) mēnešu laikā pēc Objekta nodošanas ekspluatācijā apņemas piedalīties defektu konstatācijas komisijas darbā.
2.9. Izpildītājs pārstāj izrakstīt ikmēneša rēķinus un Pasūtītājs pārstāj veikt ikmēneša rēķinu apmaksu, ja visu saskaņā ar Līgumu izrakstīto ikmēneša rēķinu kopējā summa ir sasniegusi 90% (deviņdesmit procenti) no Līguma 2.1.punktā noteiktās Līguma summas. Izpildītājs nav tiesīgs šajā gadījumā celt jebkādas citas pretenzijas, līdz Objekta nodošanai ekspluatācijā
2.10. Gadījumā, ja būvniecības darbu kopējais ilgums no Izpildītāja neatkarīgu un objektīvu iemeslu dēļ tiek pagarināts, attiecīgi tiek pagarināts būvuzraudzības nodrošināšanas termiņš, par to neparedzot papildu samaksu Izpildītājam.
2.11. Gadījumā, ja būvniecības darbu kopējais ilgums tiek pagarināts, bet visiem darbiem objektā ir noteikts tehnoloģiskais pārtraukums, par šo laika periodu netiek paredzēta papildu samaksa Izpildītājam.
2.12. Ja Līgumā noteikto pakalpojumu sniegšana tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski sniegtajiem pakalpojumiem, fiksējot tajā Izpildītāja sniegto pakalpojumu apjomu proporcionāli uz šī Līguma pārtraukšanas brīdi izpildīto Objekta būvdarbu apjomam. Pasūtītājs 30 (trīsdesmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski sniegtajiem pakalpojumiem saskaņā ar pušu parakstīto aktu.
2.13. Izpildītājs ir atbildīgs par normatīvajos aktos noteikto nodokļu un citu obligāto maksājumu samaksu.
2.14. Rēķinos norāda Izpildītāja un Pasūtītāja rekvizītus un atsauci uz projektu: “______________” (Nr. ______________). 
2.15. Samaksa netiek veikta, ja atbilstoši Līguma 3.pielikuma 1.1.punktam nav pagarināts garantijas termiņš. Šādā gadījumā Izpildītāja iesniegtais rēķins netiek akceptēts un Pasūtītājs to nosūta atpakaļ Izpildītājam.
2.16. Līgumsodu un zaudējumus Izpildītājs atmaksā Pasūtītājam vai Pasūtītājs atskaita no Izpildītājam paredzētā maksājuma.
3. Līguma izpilde un Pušu sadarbība
3.1. 	Līguma izpilde jāveic latviešu valodā.
3.2.	Visa veida paziņojumiem, rīkojumiem, apstiprinājumiem, apliecinājumiem, saskaņojumiem un lēmumiem, kas jāizdod saskaņā ar Līgumu, jābūt izdotiem rakstveidā.
4. Pušu pienākumi un tiesības
4.1. Izpildītāja pienākumi un tiesības:
4.1.1. 10 (desmit) darba dienu laikā no Līguma parakstīšanas dienas iesniegt Pasūtītājam bankas vai apdrošināšanas sabiedrības izsniegtu neatsaucamu līguma saistību izpildes garantiju EUR ________ (_____ tūkstoši euro) apmērā;
4.1.2. nodrošināt, lai Līguma saistību izpildes garantija būtu spēkā līdz Objekta nodošanai ekspluatācijā;
4.1.3. Līguma izpildes garantiju Pasūtītājs var izmantot, lai ieturētu līgumsodu, saņemtu zaudējumu atlīdzību, kas Izpildītāja darbības vai bezdarbības rezultātā radušies Pasūtītājam;
4.1.4. veikt būvuzraudzību atbilstoši saskaņotajai un akceptētajai būvniecības ieceres dokumentācijai, Latvijas Republikas būvnormatīviem, Ministru kabineta 2014.gada 19.augusta noteikumiem Nr.500 „Vispārīgie būvnoteikumi” un citiem būvniecību vai būvuzraudzību regulējošajiem normatīvajiem aktiem, šī Līguma nosacījumiem, kā arī uzņemties atbildību, kas būvuzraugam ir noteikta saskaņā ar normatīvajiem aktiem;
4.1.5. 20 (divdesmit) kalendāro dienu laikā pēc Līguma parakstīšanas iesniegt Pasūtītājam saskaņošanai Objekta būvuzraudzības plānu;
4.1.6. nodrošināt iepirkuma procedūrā un Līgumā norādīto būvuzraudzības speciālistu pastāvīgu un regulāru atrašanos Objektā atbilstoši Pasūtītāja saskaņotam būvuzraudzības plānam, un atbildīgā (galvenā) būvuzrauga vai ēku būvuzrauga atrašanos objektā, nodrošinot nepārtrauktu būvniecības procesa uzraudzību;
4.1.7. nekavējoties, bet ne vēlāk kā 5 (piecu) stundu laikā, pēc Pasūtītāja, autoruzrauga, Būvuzņēmēja, būvinspektora vai citas būvvaldes amatpersonas pirmā uzaicinājuma ierasties Objektā;
4.1.8. pēc Pasūtītāja pieprasījuma aktualizēt Objekta būvuzraudzības plānu un iesniegt to Pasūtītājam saskaņošanai;
4.1.9. [bookmark: _Hlk175231216]piedalīties Pasūtītāja vai Būvuzņēmēja rīkotajās ar Objekta būvniecību saistītajās sanāksmēs, pēc Pasūtītāja pieprasījuma organizēt, vadīt un protokolēt šādas sanāksmes, Protokolus sagatavot un parakstīt 4 (četros) eksemplāros, no kuriem viens glabājas pie Pasūtītāja, viens pie Izpildītāja, viens pie Būvuzņēmēja un viens pie autoruzrauga;
4.1.10. piedalīties Pasūtītāja vai Būvuzņēmēja rīkotajās ar Objekta projektēšanu saistītajās sanāksmēs;
4.1.11. kontrolēt, lai Būvuzņēmējs ievēro sanāksmēs noteiktos darbu izpildes uzdevumus, termiņus, nekavējoties rakstiski informēt Pasūtītāju par visiem apstākļiem, kas var ietekmēt Objekta sekmīgu būvniecību, ekspluatāciju, termiņu neievērošanu;
4.1.12. [bookmark: _Hlk175233265]10 (desmit) dienu laikā pārbaudīt un izvērtēt Būvuzņēmēja sagatavotos darbu nodošanas – pieņemšanas aktus (Forma 2, Forma 3) un par savu lēmumu informēt Būvuzņēmēju un Pasūtītāju;
4.1.13. 4.1.13.Veikt attiecīgus ierakstus būvdarbu žurnālā par Objekta pārbaudēs konstatētiem trūkumiem būvdarbu laikā un kontrolēt būvdarbu žurnālā ierakstīto norādījumu izpildi, kā arī pēc Pasūtītāja pieprasījuma iesniegt Pasūtītājam rakstveida atskaiti par būvuzraudzības gaitu un Pasūtītāja interesējošiem jautājumiem saistībā ar būvuzraudzības nodrošināšanu;
4.1.14. 4.1.14. ievērot Pasūtītāja norādījumus, ciktāl tas nav pretrunā ar normatīvajiem aktiem vai šo Līgumu;
4.1.15. sniegt Pasūtītājam nepieciešamās konsultācijas vai palīdzību, izpildzīmējumu un citas tehniskās dokumentācijas apstiprināšanas vai saskaņošanas laikā, kā arī iespējamo grozījumu būvniecības ieceres dokumentācijā gadījumā, nodrošināt detalizētu risinājumu analīzi, dot slēdzienu par to atbilstību tehniskajiem noteikumiem un optimālajai Pasūtītāja vajadzību nodrošināšanai, nepieciešamības gadījumā piedāvājot konkrētas korekcijas, risinājumus;
4.1.16. piedalīties ERAF projekta uzraudzības vizītēs, nodrošinot metodisko atbalstu Pasūtītājam;
4.1.17. izskatīt Būvuzņēmēja iesniegtos paziņojumus par atšķirībām starp būvdarbu līguma dokumentos sniegtajiem datiem un reālajiem apstākļiem, būvdarbu dokumentu nepilnībām vai kļūdām, līguma izpildei nozīmīgu apstākļu izmaiņām, sniegt Pasūtītājam konkrētus priekšlikumus turpmākai rīcībai;
4.1.18. analizēt Būvuzņēmēja iesniegtos būvdarbu veikšanas projektus, būvdarbu veikšanas kalendāros grafikus un citus ar būvdarbiem saistītos dokumentus, sekot līdzi autoruzraudzības procesam, piedalīties neparedzēto būvdarbu un  risinājumu izmaiņu būvniecības ieceres dokumentācijā izvērtēšanā, sagatavot par šiem jautājumiem atzinumus, informēt un konsultēt Pasūtītāju;
4.1.19. Nepieļaut Būvuzņēmējam ievest un iebūvēt Objektā materiālus/iekārtas, kas nav saskaņoti ar Pasūtītāju Būvdarbu līgumā noteiktajā kārtībā, nav atbilstoši būvniecības ieceres dokumentācijai, specifikācijai un/vai Būvdarbu līguma darbu apjomu sarakstā norādītajiem materiāliem;
4.1.20. nepieciešamības, strīdu gadījumā nodrošināt kontroles kvalitāti sertificētā laboratorijā (pārbaudes izmaksas sedz Pasūtītājs), būvmateriālu paraugu noņemšanu veikt regulāri, nodrošināt paraugu glabāšanu, plombēšanu, piedalīties Būvuzņēmēja kvalitātes pārbaudēs;
4.1.21. sadarbībā ar Būvuzņēmēju nodrošināt nepieciešamo dokumentu sagatavošanu būvatļaujas nosacījumu izpildes saņemšanai; 
4.1.22. nodrošināt būvdarbu kvalitātes kontrolei nepieciešamās ierīces; 
4.1.23. aizstāvēt Pasūtītāja intereses attiecībās ar Objekta izpildes dalībniekiem, 2 (divu) darba dienu laikā pēc Pasūtītāja pieprasījuma sniegt rakstiski nepieciešamo informāciju (konsultācijas, priekšlikumus, atzinumus, saskaņojumus) vai citu palīdzību, kas saistīta ar būvdarbu dokumentāciju, būvdarbiem;
4.1.24. 	uzraudzīt, lai Objektā būvdarbu laikā Būvuzņēmējs un atsevišķu būvdarbu veicēji, ja tādi būvdarbu laikā tiks piesaistīti, ievērotu tīrību un kārtību, darbadienas beigās būvdarbu vieta tiktu satīrīta un sakārtota, piedalīties konstatēto pārkāpumu fiksācijā, sagatavot un parakstīt aktu par konstatētajiem pārkāpumiem ar fotofiksācijām, ko jāiesniedz Pasūtītājam līgumsoda piedzīšanai no vainīgās personas;
4.1.25. piedalīties konstatēto būvniecības defektu fiksācijā, veicot Objektā konstatēto pārkāpumu fotofiksāciju, sastādīt un parakstīt defektu aktu;
4.1.26. piedalīties pie segto darbu veikšanas;
4.1.27. uzraudzīt, lai Objektā būvdarbi tiktu veikti, nebojājot iebūvējamās iekārtas un citu personu iepriekš paveikto darbu, piedalīties konstatēto bojājumu fiksācijā, sagatavot un parakstīt aktu ar foto fiksācijām par konstatētajiem bojājumiem, ko jāiesniedz Pasūtītājam kompensācijas piedzīšanai no vainīgās personas;
4.1.28. pieprasīt un kontrolēt būvuzraudzības procesā atklāto Būvuzņēmēja pieļauto defektu, pārkāpumu novēršanu, izpildi;
4.1.29. katru nedēļu līdz pirmdienai gatavot un iesniegt Pasūtītājam ik nedēļas atskaiti, kurā pieraksta visus ik nedēļas darbā iegūtos datus, tādus kā uzmērījumu un pārbaužu rezultātus, paveiktos Būvuzņēmēja darbus, plānotos darbus, satiksmes ierobežojumus, kā arī novērojumus, defektu, pārkāpumu foto fiksācijas, problēmas, faktus komunikācijā ar Būvuzņēmēju un citām ieinteresētām personām, iknedēļas atskaiti nosūta elektroniski, ja nepieciešams, pēc Pasūtītāja pieprasījuma, 3 (trīs) darba dienu laikā jāiesniedz rakstisks ziņojums, kurā skaidri un precīzi jābūt parādītām visām aktivitātēm, kas saistītas ar darbu gaitu objektā;
4.1.30. saskaņā ar tehnisko specifikāciju, līdz nākamā mēneša 10.datumam sniegt būvdarbu uzraudzības ikmēneša atskaiti Pasūtītajam par iepriekšējā mēnesī sniegtajiem būvuzraudzības pakalpojumiem. 
4.1.31. vienpusēji nepieņemt gala lēmumus, kuri ir saistīti ar izmaiņām būvdarbu apjomos, būvniecības izmaksās, tehniskajos risinājumos;
4.1.32. pirms Objekta vai tā daļas pieņemšanas ekspluatācijā ierosināšanas, pārbaudīt Būvuzņēmēja sagatavoto un iesniegto izpilddokumentāciju, nepieciešamības gadījumā pieprasīt Būvuzņēmējam koriģēt, papildināt izpilddokumentāciju līdz Objekta pieņemšanai ekspluatācijā;
4.1.33. piedalīties komisijas darbā, pieņemot Objektu ekspluatācijā;
4.1.34. 14 (četrpadsmit) dienu laikā pēc Objekta pieņemšanas ekspluatācijā saskaņā ar tehnisko specifikāciju iesniegt Pasūtītājam pilnu atskaiti par faktiski veikto pienākumu apjomu un nodod Pasūtītājam visu ar Objektu saistīto, izsniegto dokumentāciju. Dokumentācijai jābūt sakārtotai atbilstoši lietvedības prasībām ar pavadvēstuli, kurā uzskaitīti visi nododamie dokumenti, to apjoms;
4.1.35. veikt citus tehniskajā specifikācijā (Līguma _.pielikums) noteiktos pienākumus; 
4.1.36. Normatīvo aktu vai būvdarbu līguma noteikumu neievērošanas gadījumā Izpildītājs ir tiesīgs apturēt darbu izpildi līdz trūkumu novēršanai;
4.1.37. Izpildītājam ir tiesības bez iepriekšēja brīdinājuma ierasties jebkurā ražotnē vai bāzē, kur ražo vai uzglabā materiālus un iekārtas, ko lieto būvdarbu līguma izpildē un tur veikt atbilstības pārbaudes, kā arī ņemt paraugus;
4.1.38. 	Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami saskaņā ar normatīvajiem aktiem, kā arī uzņemas atbildību, kas būvuzraugam ir noteikta saskaņā ar normatīvajiem aktiem;
4.1.39. Izpildītājs ir tiesīgs Līguma saistību vai jebkuras to daļas izpildi nodot trešajām personām tikai ar iepriekšēju Pasūtītāja piekrišanu, Izpildītājs ir atbildīgs par šajā Līgumā noteikto darbu izpildi arī tad, ja tas kādu no darbiem ir uzticējis trešajai personai;
4.1.40. Izpildītājam ir tiesības saņemt no Pasūtītāja pienākumu izpildei nepieciešamo Pasūtītāja rīcībā esošu dokumentāciju, pilnvaras un informāciju.
4.2. Pasūtītāja pienākumi un tiesības: 
4.2.1. norēķināties ar Izpildītāju par sniegto pakalpojumu Līgumā noteiktajā kārtībā;
4.2.2. sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju;
4.2.3. izsniegt Izpildītājam nepieciešamās pilnvaras Līguma izpildei;
4.2.4. pieprasīt no Izpildītāja informāciju, atzinumus, progresa ziņojumus un konsultācijas, kas saistītas ar Līguma izpildi;
4.2.5. pieņemt sniegtos pakalpojumus saskaņā ar Līguma nosacījumiem;
4.2.6. saņemt no Izpildītāja zaudējumu atlīdzību par zaudējumiem, kuri Pasūtītājam radušies Izpildītāja vainas dēļ, pildot Līgumā noteiktos pienākumus;
4.2.7. apturēt Izpildītāja darbības Līguma izpildē.
5. Līguma izpildes termiņš
5.1. Līgums stājas spēkā pēc Līguma 4.pielikuma prasībām atbilstošas līguma izpildes garantijas saņemšanas un ir spēkā līdz Puses ir pilnībā izpildījušas savas saistības. Izpildītājs pakalpojumu sniegšanu Objektā uzsāk 5 (piecu) darba dienu laikā pēc rakstveida informācijas saņemšanas no Pasūtītāja par būvdarbu uzsākšanu.
5.2. Izpildītājs nodrošina būvuzraudzības pakalpojuma sniegšanu Objektā līdz Objekta pieņemšanai ekspluatācijā, atbilstoši Ministru kabineta 2014.gada 2.septembra noteikumiem Nr.529 „Ēku būvnoteikumi”.
5.3. Līguma izpildes laikā Pasūtītājam ir tiesības noteikt tehnoloģisko pārtraukumu meteoroloģisko apstākļu vai citu objektīvu apstākļu dēļ. Tehnoloģiskais pārtraukums netiek ieskaitīts izpildes termiņā.
5.4. Līguma izpildi no Izpildītāja puses apliecina Pušu parakstīts galīgais nodošanas-pieņemšanas akts. Izpildītājs iesniedz Pasūtītājam parakstīšanai no savas puses parakstītu galīgo nodošanas-pieņemšanas aktu pēc pilnīgas visu šajā Līgumā noteikto saistību izpildes. Pasūtītājs 10 (desmit) darba dienu laikā pēc galīgā nodošanas-pieņemšanas akta un atskaites saņemšanas paraksta to vai arī rakstiski iesniedz Izpildītājam motivētu atteikumu pieņemt pakalpojumu.
5.5. Pie sniegto pakalpojumu vai to daļas pieņemšanas Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt sniegto pakalpojumu, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam, vai ja iztrūkst kāds no nepieciešamajiem dokumentiem. 
6. Pušu atbildība
6.1. Izpildītājs uzņemas pilnu atbildību par būvuzraudzības laikā Būvuzņēmējam doto saistošo rīkojumu un norādījumu, saskaņoto un akceptēto dokumentu, atbilstību spēkā esošajiem normatīvajiem aktiem un Pasūtītāja interesēm, kā arī par visiem būvuzraudzības laikā patstāvīgi pieņemtajiem lēmumiem.
6.2. Ja Līguma 7.1.1 vai 7.1.2. apakšpunktā norādītais personāls neierodas uz būvsapulcēm, projektēšanas darbu sapulcēm, neiesniedz Līgumā un tā pielikumos paredzētās atskaites, neattaisnotu iemeslu dēļ neatrodas vai neierodas Objektā, nekvalitatīvi pārbauda vai izvērtē Būvuzņēmēja sagatavotos darbu nodošanas – pieņemšanas aktus (Forma 2 un Forma 3) vai neievēro citus Līguma 4.1.apakšpunktā minētos pienākumus, Pasūtītājam ir tiesības piemērot un Izpildītājam ir pienākums samaksāt līgumsodu 100,00 EUR (simts euro) apmērā par katru pārkāpuma gadījumu, bet ne vairāk kā 10 (desmit) % no kopējās līgumcenas. Turpmākie norēķini notiek pēc līgumsoda samaksas.
6.3. Ja Izpildītāja darbība vai bezdarbība ir par pamatu Objekta būvniecības darbu izpildes termiņa kavējumam, Izpildītājs maksā Pasūtītājam līgumsodu 0,05 (nulle komats nulle piecu) % apmērā no kopējās līgumcenas par katru nokavēto dienu, bet ne vairāk kā 10 (desmit) % no kopējās līgumcenas. Šajā punktā noteikto līgumsodu samaksa neatbrīvo Izpildītāju no saistību izpildes. Turpmākie norēķini notiek pēc līgumsoda samaksas.
6.4. Ja Izpildītājs kavē no Būvuzņēmēja saņemto būvdarbu izpildes dokumentācijas izskatīšanu un apstiprināšanu ilgāk par 10 (desmit) dienām, Izpildītājs maksā Pasūtītājam līgumsodu 0,05 (nulle komats nulle piecu) % apmērā no kopējās līgumcenas par katru nokavēto dienu, bet ne vairāk kā 10 (desmit)% no kopējās līgumcenas.
6.5. Ja Izpildītājs ar parakstu akceptējis no Būvuzņēmēja saņemto veikto būvdarbu izpildes aktu, kas neatbilst akta sagatavošanai izvirzītajām prasībām (piemēram, nav ietvertas izpildes shēmas, norādīti segtie darbi u.c.) vai kurā norādītie paveiktie darbi neatbilst faktiski veiktajiem izpildes aktā norādītajā periodā, Pasūtītājs ir tiesīgs pieprasīt Izpildītājam maksāt līgumsodu 5 (piecu) % apmērā no nepamatoti apstiprinātajā būvdarbu izpildes aktā iekļauto būvdarbu vērtības.   
6.6. Ja Pasūtītājs neveic maksājumus Līgumā noteiktajā termiņā, Pasūtītājs maksā Izpildītājam līgumsodu 0,05 (nulle komats nulle piecu) % apmērā no termiņā nesamaksātās summas par katru kavējuma dienu, bet ne vairāk kā 10 (desmit) % no kopējās līgumcenas. Līgumsoda samaksa neatbrīvo Pasūtītāju no saistību izpildes.
6.7. Izbeidzot šo Līgumu pēc vienas Puses iniciatīvas, kas nav saistīta ar otras Puses līgumsaistību neizpildi vai nepienācīgu izpildi, no Līguma izbeigšanas iniciatora tiek piedzīts līgumsods 10 (desmit) % apmērā no līgumcenas.
6.8. Pasūtītājam ir tiesības samazināt Līguma ietvaros maksājamo naudas summu par tādu summu, kas nepieciešama līgumsodu, zaudējumu, un citu prasījumu dzēšanai.
7. Izpildītāja personāls
7.1. Būvuzraudzības nodrošināšanai Izpildītājs piesaista savā iepirkuma procedūras piedāvājumā norādīto personālu:
7.1.1. ………………
7.1.2. ………………
7.2. Izpildītājs ir tiesīgs būvuzraudzības nodrošināšanai iecelt tikai tos speciālistus, kurus ir akceptējis Pasūtītājs vai kuri ir norādīti Izpildītāja iesniegtajā piedāvājumā iepirkuma procedūras ietvaros.
7.3. Atbildīgo būvuzraugu ir atļauts aizvietot uz laiku līdz 14 (četrpadsmit) dienām, iepriekš rakstveidā saskaņojot ar Pasūtītāju.
7.4. Ja Izpildītājs vēlas veikt atbildīgā būvuzrauga aizvietošanu uz laiku, kas vienā nepārtrauktā periodā pārsniedz 14 (četrpadsmit) dienas, vai nomaiņu, tad jāiesniedz rakstveida iesniegums Pasūtītājam. Iesniegumam jāpievieno piedāvātā atbildīgā būvuzrauga kvalifikāciju apliecinoša informācija un dokumenti. Pasūtītājs piekrīt atbildīgā būvuzrauga nomaiņai, ja piedāvātā atbildīgā būvuzrauga kvalifikācija atbilst iepirkuma procedūras nolikumā noteiktajām personāla kvalifikācijas prasībām.
7.5. Izpildītājam ir jānomaina ikviens no būvuzraudzībā iesaistītajiem (piedāvājumā norādītajiem vai nomainītajiem) speciālistiem ar citu kvalifikācijas, izglītības un profesionālās pieredzes ziņā līdzvērtīgu speciālistu, ja to pieprasa Pasūtītājs un pamato ar kādu no šādiem iemesliem:
7.5.1. atkārtota Līgumā noteikto saistību vai pienākumu nepildīšana vai nepienācīga izpilde;
7.5.2. nekompetence vai nolaidība;
7.5.3. aizdomas par interešu konflikta esamību, kurš var ietekmēt objektīvu un pienācīgu Būvuzņēmēja izpildīto darbu vērtēšanu.
7.6. Pasūtītājs pieņem lēmumu atļaut vai atteikt personāla nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.
7.7. Izpildītājs ir atbildīgs par piesaistīto speciālistu kvalifikācijas un kompetences atbilstību veicamajiem pienākumiem, kā arī nodrošina, lai minētajām personām būtu derīgi nepieciešamie sertifikāti visā Līguma izpildes laikā.
7.8. Izpildītājs uzņemas pilnu atbildību par piesaistītā personāla (speciālistu) pienākumu izpildi un viņu radītajiem zaudējumiem Pasūtītājam vai trešajām personām.
7.9. Izpildītājam ir pienākums 5 (piecu) darba dienu laikā pēc Līguma parakstīšanas iesniegt Pasūtītājam speciālista, kurš veiks atbildīgā būvuzrauga pienākumus, profesionālās civiltiesiskās atbildības apdrošināšanas līgumu ar atbildības limitu 100 % apmērā no Līguma summas uz Objekta būvniecības darbu laiku, atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Sākotnējam līgumam jābūt noslēgtam ne mazāk kā uz 3 (trīs) gadiem. Izpildītājam jānodrošina, ka apdrošināšanas līgums ir spēkā (savlaicīgi, pirms esošās polises termiņa beigām tiek pagarināts) visā Objekta būvniecības darbu izpildes laikā.
7.10. Gadījumā, ja Izpildītājs kā darba devējs ir apdrošinājis speciālista, kurš veiks atbildīgā būvuzrauga pienākumus, profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts; gadījumā, ja apdrošināšanas līgums par speciālista, kurš veiks atbildīgā būvuzrauga pienākumus, profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esību attiecībā uz konkrēto Objektu.
7.11. Ja šī Līguma parakstīšanas brīdī Izpildītājam ir spēkā esošs speciālista, kurš veiks atbildīgā būvuzrauga pienākumus, profesionālās civiltiesiskās atbildības apdrošināšanas līgums, kas atbilst Līguma 7.8. un 7.9.punkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu, kura beigu termiņš būtu vismaz 3 (trīs) gadi no šī Līguma spēkā stāšanās brīža, un attiecīgās apdrošinātāja izziņas (ja nepieciešams).
8. Apakšuzņēmēji 
8.1. Izpildītājs atbild par apakšuzņēmēju darbu.
8.2. Uzsākot Līguma izpildi, Izpildītājs iesniedz pakalpojumu sniegšanā iesaistīto apakšuzņēmēju vai personas (ja tādus plānots iesaistīt) sarakstu, kurā norāda apakšuzņēmēja vai personas nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja Apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju vai personu, kas tiek vēlāk iesaistīts pakalpojuma sniegšanā.
8.3. Ja Izpildītājs vēlas veikt tāda apakšuzņēmēja vai personas nomaiņu, kurš Izpildītāja piedāvājumā norādīts kā apakšuzņēmējs, kura veicamās Darba daļas vērtība ir vismaz 10`000,00 eiro vai lielāka (ja Izpildītājs savā piedāvājumā nav balstījies uz šī Apakšuzņēmēja iespējām, lai apliecinātu savas kvalifikācijas atbilstību nolikumā noteiktajām prasībām) vai jauna apakšuzņēmēja vai personas iesaistīšanu, kura veicamā Darba daļa plānota vismaz 10`000,00 eiro vai lielāka, tad jāiesniedz rakstveida iesniegums Pasūtītājam un iepriekš jāsaņem rakstveida piekrišana. Pasūtītājs piekrīt apakšuzņēmēja (vai personas) nomaiņai vai jauna apakšuzņēmēja (vai personas) iesaistīšanai, ja uz piedāvāto apakšuzņēmēju (vai personu) neattiecas Publisko iepirkumu likuma 42. panta otrās daļas 1, 2., 3., 4., 5., 6., 7., 10., 11., 12., 13., 14. punktā minētie Pretendentu izslēgšanas gadījumi (42.panta otrās daļas 1, 2., 3., 4., 5., 6., 7., 10., 11., 12., 13., 14. punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju (vai personu).
8.4. Ja Izpildītājs vēlas veikt tāda personāla nomaiņu, kuru tas iesaistījis Līguma izpildē, par kuru sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus vai personas, uz kuru iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, tad jāiesniedz rakstveida iesniegums Pasūtītājam. Pasūtītājs piekrīt apakšuzņēmēja (vai personas) nomaiņai, ja:
1) piedāvātais apakšuzņēmējs (vai persona) atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
2) tiek nomainīts apakšuzņēmējs (vai persona), uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam (vai personai) ir vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām;
3) uz piedāvāto apakšuzņēmēju (vai personu) neattiecas Publisko iepirkumu likuma 42. panta otrās daļas 1, 2., 3., 4., 5., 6., 7., 10., 11., 12., 13., 14. punktā minētie Pretendentu izslēgšanas gadījumi (42.panta otrās daļas 1, 2., 3., 4., 5., 6., 7., 10., 11., 12., 13., 14. punktā minēto izslēgšanas nosacījumu pārbaude tiek veikta attiecībā uz to datumu, kad Pasūtītājs lemj par atļaujas sniegšanu Izpildītājam Līguma izpildes nodrošināšanai nomainīt vai piesaistīt jaunu apakšuzņēmēju vai personu);
4) apakšuzņēmēja (vai personas) maiņas rezultātā netiek izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.5. Pasūtītājs nepiekrīt jauna apakšuzņēmēja (vai personas) piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.6. Pasūtītājs pieņem lēmumu atļaut vai atteikt Izpildītāja apakšuzņēmēju vai personas, uz kuras iespējām Izpildītājs balstījies, nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.
9. Zaudējumu atlīdzināšana
9.1. Puses ir savstarpēji atbildīgas par līgumsaistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus. Par zaudējumu vai kaitējuma nodarīšanu būvuzraudzības laikā trešajai personai atbild vainīgā Puse. Pušu netiešie zaudējumi netiek atlīdzināti.
9.2. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
9.3. Pasūtītājam ir tiesības saņemt zaudējumu atlīdzību gadījumos, ja Izpildītāja vainas dēļ Pasūtītājam ir radušies zaudējumi.
9.4. Pasūtītājam ir tiesības pieprasīt un Izpildītājam solidāri ar Būvuzņēmēju ir pienākums atlīdzināt Pasūtītājam radušos zaudējumus (materiālu sadārdzinājums, būvniecības ieceres dokumentācijai atbilstoša vai autoruzrauga saskaņota analoga materiāla iegāde, demontāžas un/vai montāžas izdevumi, vai citas darbības, kas nepieciešamas, lai veiktie būvdarbi atbilstu būvniecības ieceres dokumentācijai un būvdarbu līguma nosacījumiem),  kas saistīti ar Izpildītāja 4.1.19.apakšpunktā minēto pienākumu nepildīšanu.
9.5. Izpildītājam ir tiesības prasīt zaudējumu atlīdzību gadījumos, ja:
9.5.1. Pasūtītājs nepamatoti nesaskaņo personāla un/vai apakšuzņēmēju maiņu;
9.5.2. citos gadījumos, kad Pasūtītāja vainas dēļ Izpildītājam ir radušies zaudējumi.
10. Līguma grozīšana
10.1. Līguma grozījumus ierosina Puse, kura saskata grozījumu nepieciešamību, iesniedzot grozījumu ierosinājuma pamatojumu.
10.2. Līguma grozījumi izdarāmi rakstveidā.
10.3. Lemjot par Līguma grozījumu veikšanu, jāievēro Publisko iepirkumu likuma 61.panta noteikumi.
10.4. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās būvuzraudzības izmaksas, un šādi grozījumi nav atspoguļoti līgumcenā, tad, pēc abu Pušu savstarpējas vienošanās, tiek grozīta līgumcena.
11. Līguma darbības izbeigšana
11.1. Izpildītājam ir tiesības prasīt izbeigt Līguma darbību, brīdinot par to Pasūtītāju 30 (trīsdesmit) dienas iepriekš ja:
11.1.1. 	Pasūtītājs neveic maksājumu, un līgumsods sasniedzis 10 (desmit) % no 	līgumcenas;
11.1.2. 	tiek konstatēts, ka Pasūtītājs līdz Līguma izpildes beigu termiņam būs likvidēts 	atbilstoši normatīvo aktu regulējumam.
11.2. Pasūtītājam ir tiesības vienpusēji atkāpties no Līguma, brīdinot par to Izpildītāju 30 (trīsdesmit) dienas iepriekš, gadījumā ja:
11.2.1. ja Izpildītāja darbība vai bezdarbība ir par pamatu Objekta būvdarbu izpildes 	termiņa kavējumam ilgāk par 10 (desmit) darba dienām un līgumsods 	sasniedzis 10 (desmit) % no līgumcenas,
11.2.2. ir pasludināts Izpildītāja maksātnespējas process, apturēta vai pārtraukta tā saimnieciskā 	darbība, uzsākta tiesvedība par Izpildītāja bankrotu vai tiek konstatēts, ka līdz Līguma izpildes beigu termiņam Izpildītājs būs likvidēts.
11.2.3. ir zudis, zaudējis spēku, atcelts vai kļuvis nerealizējams Līguma nodrošinājums un tas pēc Pasūtītāja pieprasījuma nav aizstāts ar citu līdzvērtīgu nodrošinājumu uz Pasūtītājam pieņemamiem noteikumiem
11.2.4. Izpildītājs pārkāpj vai nepilda citu būtisku līgumā paredzētu pienākumu;
11.2.5. Izpildītājs Pasūtītājam nodarījis zaudējumus;
11.2.6. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Izpildītāja pieļauta līguma pārkāpuma;
11.2.7. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā;
11.2.8. Izpildītājs Līguma noslēgšanas vai līguma izpildes laikā sniedzis nepatiesas ziņas vai apliecinājumus;
11.2.9. Izpildītājs Līguma noslēgšanas vai līguma izpildes laikā pārkāpis normatīvo aktu attiecībā uz līguma slēgšanu vai izpildi;
11.2.10. Izpildītājs ir patvaļīgi pārtraucis Līguma izpildi, tai skaitā piegādātājs nav sasniedzams juridiskajā adresē vai deklarētajā dzīvesvietas adresē
11.2.11. līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11.2.12. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai.
11.3. Lai novērstu neatbilstoši veiktu izmaksu risku Eiropas Reģionālās attīstības fondu finansētā projektā, Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 20 (divdesmit) darba dienas iepriekš, šādos gadījumos:
11.3.1. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
11.3.2. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma.
11.4. Līguma 11.2.punktā minētajos gadījumos Pasūtītājs atkāpjas no Līguma, norēķinoties ar Izpildītāju tikai par faktiski sniegto pakalpojumu, ja tas ir paveikts kvalitatīvi, saskaņā ar tehnisko specifikāciju un Pušu vienošanos.
11.5. Līguma darbību izbeidz, ja, no Pusēm neatkarīgu iemeslu dēļ, Līguma turpmākā darbība ar pielīgtajiem Līguma noteikumiem un nosacījumiem kļuvusi neiespējama.
11.6. Abpusēji rakstiski vienojoties, Puses var izbeigt Līgumu kāda cita iemesla dēļ.
12. Līguma izpildes apturēšana uz laiku
12.1. Lai novērstu neatbilstoši veiktu izmaksu risku Eiropas Reģionālās attīstības fondu finansētos projektos Pasūtītājam ir tiesības apturēt Līguma izpildi uz laiku, kas nav ilgāks par 2 (diviem) mēnešiem, šādos gadījumos:
12.1.1. ja Ministru kabinetā ir ierosināta attiecīgā Eiropas Savienības fondu plānošanas perioda prioritāšu un aktivitāšu pārskatīšana, kā rezultātā Pasūtītājam var tikt samazināts vai atsaukts Eiropas Savienības fondu finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
12.1.2. pēc Eiropas Savienības fondu vadībā iesaistītas kompetentās iestādes vai Ministru kabineta lēmuma;
12.1.3. uz Eiropas Savienības fondu vadībā iesaistītas kompetentās iestādes pārbaudes laiku.
12.2. Līguma izpildes apturēšana uz laiku Līguma 12.1. punktā minētajos gadījumos nav pamats zaudējumu atlīdzības vai cita veida kompensācijas izmaksai Izpildītājam vai jebkādu sankciju piemērošanai Pasūtītājam. Pasūtītājs atlīdzina Izpildītājam izmaksas, kas radušās Līguma izpildes apturēšanai uz laiku, ja Līguma izpildes apturēšana nav radusies Izpildītāja vainas dēļ.
13. Nepārvarama vara
13.1. Puses ir atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, t.sk., dabas katastrofas, citas katastrofas un avārijas, epidēmijas, karadarbība, streiki, iekšējie nemieri, blokādes, kā arī tāda ārējo normatīvo aktu pieņemšana, kas liedz abām vai vienai Pusei turpināt līgumsaistību izpildi, un citi apstākļi, kas neiekļaujas Pušu iespējamās kontroles robežās. 
13.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 5 (piecu) kalendāro dienu laikā, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa ieskata ir iespējama un paredzama viņa līgumsaistību izpilde, un pēc otras Puses pieprasījuma jāiesniedz kompetentas institūcijas izsniegta izziņa, kas satur nepārvaramas varas vai ārkārtējo apstākļu darbības apstiprinājumu un to raksturojumu.
13.3. Ja Līguma turpmāka izpilde nav iespējama, Puses sastāda pakalpojuma nodošanas – pieņemšanas aktu un Izpildītājs saņem samaksu par visu līdz tam kvalitatīvi paveikto būvuzraudzības daļu. 
13.4. Ja nepārvaramas varas apstākļi turpinās ilgāk par 1 (vienu) kalendāro mēnesi un Puses nespēj vienoties par turpmāku Līguma izpildi, jebkurai no Pusēm ir tiesības vienpusēji atkāpties no turpmākas Līguma izpildes, iesniedzot par to rakstisku paziņojumu otrai Pusei. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
14. Strīdu risināšana
14.1. Visus strīdus un domstarpības, kas varētu rasties sakarā ar Līguma izpildi, Puses risina sarunu ceļā, bet, ja Puses 30 (trīsdesmit) dienu laikā nepanāk vienošanos, tad strīdus izskata Latvijas Republikas tiesā saskaņā ar Latvijas Republikas normatīvajiem aktiem.
15. Papildus noteikumi
15.1. Visiem paziņojumiem, ko Puses sūta viens otram saskaņā ar Līgumu, ir jābūt noformētiem rakstveidā, nodotiem personīgi vai nosūtītiem pa pastu, faksu vai e-pastu.
15.2. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tā ne vēlāk kā 5 (piecu) darba dienu laikā rakstiski paziņo par to otrai Pusei.
15.3. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz Līgumā norādītajām adresēm, ja vien informācijas saņēmējs nav iepriekš norādījis savādāk.
15.4. Puses uzņemas pienākumu sniegt rakstveida atbildi 5 (piecu) darba dienu laikā uz jebkuru pieprasījumu, kas saistīts ar Līguma izpildi.
15.5. Lai izpildītu Līguma saistības un risinātu ar šo Līgumu saistītos jautājumus, Puses pilnvaro pārstāvjus:
15.5.1. no Pasūtītāja puses: __________,tālr.____________, e-pasts______________
15.5.2. no Izpildītāja puses: __________,tālr.____________, e-pasts______________
15.6. Visi Līguma grozījumi un papildinājumi tiek izdarīti rakstiski, Pusēm tos parakstot, un ir spēkā no to reģistrācijas dienas pie Pasūtītāja.
15.7. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem noteikumiem.
15.8. Visi Līgumā minētie pielikumi, kā arī pēc Līguma noslēgšanas sastādītie Līguma grozījumi un papildinājumi, ja tie ir sastādīti, ievērojot Līguma noteikumus, ir Līguma neatņemamas sastāvdaļas.
15.9. Līgumam ir pievienoti zemāk uzskaitītie dokumenti, kas ir Līguma pielikumi un neatņemama sastāvdaļa:
1. pielikums – Finanšu piedāvājums;
2. pielikums – Nosacījumi būvuzraudzības veikšanai;
3.  pielikums – Garantijas noteikumi;
4. …..

15.10. Līgums sagatavots un parakstīts izmantojot drošu elektronisko parakstu uz ___ (_______) lapām ar ___ (_______) pielikumiem uz ____ (___________) lapām.

16. Pušu rekvizīti
	
	Pasūtītājs
	Izpildītājs

	
	
	

	Reģistrācijas Nr.
	
	

	Adrese
	
	

	Konta nr. 
	
	

	
Banka: 
	
	

	Talr./fakss
	
	

	E-pasts
	
	


17. Pušu paraksti
	
Pasūtītājs 


____________________________
vārds, uzvārds, amats
	
Izpildītājs


___________________________
vārds, uzvārds, amats



DOKUMENTS PARAKSTĪTS AR DROŠU ELEKTRONISKO PARAKSTU UN
SATUR LAIKA ZĪMOGU
 

Pielikums Nr. 3.
GARANTIJU NOTEIKUMI


1. Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:

1.1. [bookmark: _Ref164869976]Līguma izpildes garantijai jābūt kredītiestādes, tās filiāles, vai ārvalsts kredītiestādes filiāles, kas ir tiesīga sniegt pakalpojumus Latvijas Republikā izdotai garantijai, vai apdrošināšanas sabiedrības, kas ir tiesīgas sniegt pakalpojumus Latvijas Republikā, izsniegtai neatsaucamai pirmā pieprasījuma beznosacījumu apdrošināšanas polisei.
1.1.1. Kredītiestādes izdotajā garantijā obligāti jābūt iekļautiem šādiem noteikumiem un nosacījumiem:
1.1.1.1. garantijas devējs apņemas samaksāt Pasūtītāja pieprasīto summu garantijas summas robežās, pēc pirmā rakstveida Pasūtītāja pieprasījuma, kurā Pasūtītājs norādījis, ka Izpildītājs nepilda Līgumā uzņemtās saistības;
1.1.1.2. [bookmark: _Ref165381334]garantija ir spēkā līdz brīdim, kad objekts (būve) ir pieņemts ekspluatācijā atbilstoši Ministru kabineta 02.09.2014. noteikumiem Nr. 529 ”Ēku būvnoteikumi”;
1.1.1.3. garantijas summa ir 10 (desmit) % apmērā no Līgumā noteiktās kopējās līgumcenas bez PVN 21%;
1.1.1.4. garantija ir neatsaucama;
1.1.1.5. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
1.1.1.6. garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758 (turpmāk – Garantijas noteikumi Nr.758), bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Apdrošināšanas sabiedrības izsniegtai garantijai ir piemērojami Latvijas Republikas normatīvie tiesību akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
1.1.2. [bookmark: _Hlk164870024]Apdrošināšanas sabiedrības izsniegta neatsaucama pirmā pieprasījuma beznosacījumu līguma izpildes apdrošināšanas polise[footnoteRef:2], kurā obligāti īpašos nosacījumos jābūt iekļautiem šādiem noteikumiem un nosacījumiem: [2:  apdrošināšanas polisei jāpievieno to regulējošie apdrošināšanas noteikumi un apdrošināšanas prēmijas apmaksu apliecinoši dokumenti. Gadījumā, ja polisi izsniedz apdrošināšanas brokeris, kopā ar polisi jāiesniedz attiecīgās apdrošināšanas sabiedrības izsniegti dokumenti, kas apliecina brokera tiesības parakstīt apdrošināšanas polisi, pielikumus un īpašos nosacījumus.] 

1.1.2.1. apdrošinātājs (garantijas devējs) neatsaucami, neatkarīgi no jebkādiem strīdiem saistībā ar Līgumu un bez atteikuma tiesībām, kā arī atsakoties no jebkādām atrunām, ierunu tiesībām (t.sk. atsakoties izmantot apdrošinājuma ņēmēja (Izpildītāja), kā galvenā parādnieka, jebkādas atrunas, ierunas) apņemas izmaksāt apdrošinātajam (Pasūtītājam) garantijas summu (apdrošināšanas atlīdzību) pēc apdrošinātā pirmā rakstiskā pieteikuma. Apdrošinātājs pieprasīto summu apņemas izmaksāt apdrošinātajam pamatojoties uz apdrošināšanas polisē atrunātajiem noteikumiem. Apdrošināšanas polisē atrunātie noteikumi ir saistoši apdrošinātājam un citiem subjektiem, kas darbojas apdrošinātāja vārdā;
1.1.2.2. apdrošinātājs apliecina, ka ir ieguvis visu nepieciešamo informāciju no apdrošinājuma ņēmēja un no apdrošinātā, lai pilnībā izvērtētu visus riskus un izpildītu ar apdrošināšanas polisi uzņemtās saistības;
1.1.2.3. apdrošinātājs apņemas samaksāt apdrošinātajam apdrošināšanas atlīdzību, pēc pirmā rakstveida apdrošinātā pieprasījuma,  neprasot Apdrošinātajam pamatot vai iesniegt pierādījumus savam prasījumam, tai skaitā, ja minētajai apdrošināšanas polisei un apdrošināšanas līgumam tiek piemēroti Garantijas noteikumi Nr.758 par pieprasījuma garantijām;
1.1.2.4. apdrošināšanas polises garantija ir spēkā līdz brīdim, kad objekts (būve) ir pieņemts ekspluatācijā atbilstoši Ministru kabineta 02.09.2014. noteikumiem Nr. 529 ”Ēku būvnoteikumi”;
1.1.2.5. apdrošināšanas polises garantijas summa ir 10 (desmit) % apmērā no Līgumā noteiktās kopējās līgumcenas bez PVN 21%;
1.1.2.6. ar apdrošināšanas polises garantiju tiek apdrošinātas visas apdrošinājuma ņēmēja Līguma izpildes saistības, tai skaitā,  bet neaprobežojoties ar:
1.1.2.6.1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t.sk., ja apdrošinātais izmanto Līgumā noteiktās tiesības vienpusēji atkāpties no Līguma minēto iemeslu dēļ;
1.1.2.6.2. atbildība par apdrošinātajam nodarītajiem zaudējumiem, kurus ar prettiesisku darbību vai neuzmanību nodarījis apdrošinājuma ņēmējs vai tā pieaicinātie apakšuzņēmēji (t.sk. izmantoto materiālu un iekārtu, tehnikas nepareizas izmantošanas rezultātā radītie zaudējumi apdrošinātajam);
1.1.2.6.3.  apdrošinājuma ņēmējam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
1.1.2.7. apdrošinātajam ir tiesības pieteikt apdrošināšanas atlīdzības izmaksu visā apdrošināšanas polises spēkā esamības periodā, neatkarīgi no faktiskā apdrošināšanas gadījuma iestāšanās brīža. Ja pieteikums iesniegts apdrošināšanas polises spēkā esamības periodā, apdrošinātājam nav tiesību atteikt apdrošināšanas atlīdzības izmaksu, pamatojoties uz to, ka kopš apdrošināšanas gadījuma iestāšanās ir nokavēts apdrošinātāja noteikts pieteikuma iesniegšanas termiņš, vai beidzies apdrošināšanas polises termiņš;
1.1.2.8. apdrošinātājs un apdrošinājuma ņēmējs apdrošināšanas polisi drīkst izbeigt, saīsināt tās spēkā esamības termiņu vai grozīt polises apdrošināšanas apmēru tikai ar apdrošinātā iepriekšēju rakstiski saņemtu piekrišanu;
1.1.2.9. apdrošinātājs apliecina, ka  apdrošināšanas polise būs spēkā arī gadījumā, ja apdrošinājuma ņēmējam ir pasludināta maksātnespēja vai apdrošinājuma ņēmējs ir likvidēts šīs polises spēkā esamības periodā;
1.1.2.10. apdrošinātājs nepiemēros Apdrošināšanas līguma likuma 31. panta otrās daļas 4. un 5. punktā minētos noteikumus, saņemot apdrošinātā pieprasījumu līdz apdrošināšanas polises beigu datumam;
1.1.2.11. apdrošinātājs atsakās no tiesībām prasīt saņemt no apdrošinātā paziņojumus par grozījumiem vai papildinājumiem noslēgtajā Līgumā un prasīt rakstveidā saskaņot šādus Līguma grozījumus vai papildinājumus. Grozījumu vai papildinājumu veikšana Līgumā neietekmē apdrošināšanas polises spēkā esamību un tās apmēru;
1.1.2.12. apdrošinātājs apliecina, ka tam nav pretenziju, iebildumu pret apdrošinājuma ņēmēju un apdrošināto par pirms apdrošināšanas līguma noslēgšanas saņemto informācijas apjomu un kvalitāti, kā arī, ka apdrošinātājs ar šo neatsaucami un bez atrunām atsakās no tiesībām apstrīdēt jebkuru apdrošinātā pieprasījumu veikt apdrošināšanas atlīdzības izmaksu (pieprasījuma veikt apdrošināšanas atlīdzības izmaksu neapstrīdamība);
1.1.2.13. apdrošināšanas polises garantija ir neatsaucama;
1.1.2.14. apdrošinātajam nav jāpieprasa atlīdzības summa no apdrošinājuma ņēmēja pirms apdrošināšanas atlīdzības izmaksas pieteikuma iesniegšanas apdrošinātājam;
1.1.2.15. apdrošinātājs izmaksā apdrošinātajam pieprasīto garantijas summu 10 (desmit) darba dienu laikā no atlīdzības pieteikuma saņemšanas dienas, neprasot apdrošinātajam vispirms pamatot un iesniegt dokumentus, kas apliecina apdrošināšanas atlīdzības izmaksas gadījuma iestāšanos. Par apdrošināšanas atlīdzības pieteikuma saņemšanas dienu tiek uzskatīta:
1.1.2.15.1. [bookmark: _Ref166053416][bookmark: _Hlk165974711]nākamā darba diena, ja apdrošinātais apdrošināšanas atlīdzības izmaksas pieteikumu nosūtījis kā elektroniski parakstītu dokumentu uz apdrošinātāja e-pastu;
1.1.2.15.2. [bookmark: _Ref166053429]septītā diena pēc apdrošināšanas atlīdzības izmaksas pieteikuma nodošanas pastā (pasta zīmogs un datums), ja tas tiek nosūtīts kā ierakstīts sūtījums. Gadījumā, ja atlīdzības izmaksas pieteikums tiek nosūtīts pa pastu, apdrošinātais papildus informē apdrošinātāju par pieteikuma nosūtīšanu, nosūtot skenētu pieteikumu uz apdrošinātāja e-pastu;
1.1.2.15.3. diena, kad saņemts apdrošinātāja apliecinājums par apdrošināšanas atlīdzības izmaksas pieteikuma saņemšanu, ja tas saņemts ātrāk par  1.1.2.15.1. vai 1.1.2.15.2. apakšpunktā noteikto.
1.1.2.16. Ja 1.1.2.15.1. vai 1.1.2.15.2. apakšpunktā noteiktais apdrošināšanas atlīdzības izmaksas pieprasījums ir nosūtīts e-pastā vai nodots pastā apdrošināšanas polises spēkā esamības termiņā, tas tiek uzskatīts par iesniegtu termiņā;
1.1.2.17. apdrošinātājam pēc apdrošināšanas atlīdzības izmaksas ir tiesības rakstveidā pieprasīt no apdrošinātā dokumentus, kuri apstiprina, ka apdrošinājuma ņēmējs nav izpildījis savas saistības, izpildījis tās neatbilstoši vai nodarījis zaudējumus apdrošinātajam. Apdrošinātais izsniedz pieprasītos dokumentus 30 (trīsdesmit) dienu laikā no pieprasījuma saņemšanas;
1.1.2.18. ja tiek konstatētas pretrunas starp apdrošināšanas polisi un apdrošināšanas līgumu vai apdrošinātāja noteikumiem, tad prioritāri un visām iesaistītajām pusēm saistoši ir apdrošinātāja izsniegtajā apdrošināšanas polisē ietvertie īpašie nosacījumi.

2. Garantiju var iesniegt par īsāku termiņu, un iesniegt Pasūtītājam garantijas pagarinājumu ne vēlāk kā 10 (desmit) dienas pirms garantijas beigu termiņa. 

